rejauldu/bengali-wikipedia huggingface dataset:
মাসমবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। আশেপাশে অবস্থিত পরিচিত লোকালয়গূলি হল চেলায়ুর, বেঙ্গাইবাসল এবং সীতালবক্কম৷ তামিল ভাষার মাসকে 'মাদ' বলা হয় এবং বক্কম শব্দটি এসেছে সংস্কৃত 'ভাগম' থেকে, ফলে স্থানটির মূল নাম "মাদম্বক্কম"৷ এই শহরেই রয়েছে বহু শতাব্দী পুরাতন ধেনুপুরীশ্বর মন্দির৷ হ্রদ মাসমবক্কমে অবস্থিত মাসমবক্কম হ্রদ বৃষ্টির জলে পুষ্ট জলাশয়৷  মন্দির left|thumb|ধেনুপুরীশ্বর মন্দিরের অভ্যন্তরের দৃশ্য left|thumb|মন্দির প্রাঙ্গণ  মাসমবক্কম শিবের নামে উৎসর্গীকৃত ধেনুপুরীশ্বর মন্দিরের জন্য বিখ্যাত৷ তৃতীয় কুলতুঙ্গ চোলের সময়কালে মন্দিরটি পুনর্নির্মাণ করা হয়েছিল৷ মন্দিরের শিলালেখ অনুযায়ী এটি ৯৫৬-৯৭৩ খ্রিস্টাব্দের মধ্যে রাজা দ্বিতীয় পরন্তক চোল বা সুন্দর চোলের সময়কালে নির্মিত হয়েছিল৷ মন্দিরগাত্রে রয়েছে শিবের বহু মূর্তিও বিভিন্ন মুদ্রাভঙ্গি৷ তামিলনাড়ুর মেগালিথিক ১৬৩ টি বিজ্ঞাপিত অঞ্চলের মধ্যে এই মন্দিরটি একটি৷  জনসংখ্যার উপাত্ত  ২০১১ খ্রিটাব্দে ভারতের জনগণনা অনুযায়ী মাসমবক্কমের মোট জনসংখ্যা ৩১,৬৮১ জন, যেখানে ১৬,০৭৩ জন পুরু ও ১৫,৬০৮ জন নারী৷ অর্থাৎ প্রতিহাজার পুরুষে ৯৭১ জন নারীর বাস৷ মোট পরিবার সংখ্যা ৮,০৬৯ টি৷ ছয় বছর অনূর্ধ্ব শিশু সংখ্যা ৩,১১০, যা মোট জনসংখ্যার ৯.৮২ শতাংশ৷ মাসমবক্কমের মোট সাক্ষরতার হার ৯২.৪৭ শতাংশ, যেখানে পুরুষ সাক্ষরতার হার ৯৫.০২ শতাংশ ও নারী সাক্ষরতার হার ৮৯.৮৫ শতাংশ৷https://www.census2011.co.in/data/town/803348-madambakkam-tamil-nadu.html  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
শ্যামা শর্মা (মৃত্যু: ২১ শে সেপ্টেম্বর ২০২০) ছিলেন একজন ভারতীয় রাজনীতিবিদ। তিনি হিমাচল লোকহিত পার্টির সদস্য ছিলেন। শর্মা সিরমৌর জেলার নাহান আসন থেকে হিমাচল প্রদেশ বিধানসভার সদস্য ছিলেন। ‘People want Third Alternative in Himachal’My NetaShyama Sharma hoping to win Nahan for HLP   তথ্যসূত্র   বিষয়শ্রেণী:১৯৫০-এ জন্ম বিষয়শ্রেণী:২০২০-এ মৃত্যু বিষয়শ্রেণী:জনতা দলের রাজনীতিবিদ বিষয়শ্রেণী:জনতা পার্টির রাজনীতিবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ‏‎ বিষয়শ্রেণী:হিমাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু বিষয়শ্রেণী:হিমাচল লোকহিত পার্টির রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:হিমাচল প্রদেশ বিধানসভার সদস্য ১৯৭৭-১৯৮২ বিষয়শ্রেণী:হিমাচল প্রদেশ বিধানসভার সদস্য ১৯৮২-১৯৮৫ বিষয়শ্রেণী:হিমাচল প্রদেশ বিধানসভার সদস্য ১৯৯০-১৯৯২ বিষয়শ্রেণী:হিমাচল প্রদেশ বিধানসভার নারী সদস্য
থাম্ব| প্রাক্তন প্রধানমন্ত্রী মনমোহন সিং ১৫ আগস্ট ২০০৭ এ শক্তি স্থলে শ্রদ্ধা নিবেদন করছেন শক্তি স্থান () হল রাজ ঘাট, নয়াদিল্লি, ভারতের একটি স্মারক, যা ইন্দিরা গান্ধীর শবদাহ স্থানকে চিহ্নিত করে।  ভারতীয় জাতীয় কংগ্রেসের রাজনীতিবিদরা ঐতিহ্যগতভাবে শ্রদ্ধা জানাতে এখানে আসেন।    বর্ণনা  এই স্থানটি লৌহ আকরিকের একটি বৃহৎ একশিলা পাথর দ্বারা চিহ্নিত করা হয়েছে, যা "ভারতের লৌহ মানবী" শিরোনামের প্রতীক।  উড়িষ্যার সুন্দরগড় জেলার একটি খনি থেকে পাথরটি পাওয়া গেছে।    আরো দেখুন    রাজ ঘাট এবং সংশ্লিষ্ট স্মৃতিসৌধ   তথ্যসূত্র   বিষয়শ্রেণী:ইন্দিরা গান্ধীর স্মৃতিস্তম্ভ ও স্মারক বিষয়শ্রেণী:দিল্লির স্মৃতিস্তম্ভ ও স্মারক বিষয়শ্রেণী:শবদাহ
নাহিদ হল ইদা পানাহানদেহ পরিচালিত ২০১৫ সালের ইরানি নাট্যধর্মী চলচ্চিত্র। এটি ২০১৩ সালের কান চলচ্চিত্র উৎসব-এ অনির্দিষ্ট সম্মান বিভাগে প্রদর্শিত হয়েছিল ও এটি সেখানে প্রতিশ্রুতিবদ্ধ ভবিষ্যৎ পুরস্কার (প্রথম চলচ্চিত্রের জন্য বিশেষ জুরি পুরস্কার) লাভ করেছিল।  কাহিনী নাহিদ একজন তরুণ মহিলা যিনি তার স্বামীর আসক্তির কারণে, স্বামী আহমেদ থেকে আলাদা হয়ে গেছেন এবং ছাত্র পড়িয়ে নিজের এবং তার ছোট ছেলের জন্য জীবিকা উপার্জন করেন। স্বামীর সাথে চুক্তি অনুযায়ী, নাহিদ যদি বিয়ে না করে তবেই সে শিশুটিকে তার সাথে রাখতে পারবে। নাহিদ মাসুদ নামের একজন ধনী ব্যক্তির প্রেমে পড়েন, যিনি নাহিদকে বিয়ের প্রস্তাবও দিয়েছিলেন, কিন্তু নাহিদ তার সন্তান হারানোর ভয়ে, মনের অভ্যন্তরীণ আকাঙ্ক্ষা থাকা সত্ত্বেও মাসুদের প্রস্তাব প্রত্যাখ্যান করে।  পুরস্কার  ফরাসি চলচ্চিত্র সমালোচক সমিতির শ্রেষ্ঠ চলচ্চিত্র পুরস্কার বিজয়ী - বোর্ডিয়াক্স আন্তর্জাতিক স্বাধীন চলচ্চিত্র উৎসব ২০১৫  আন চার্টেইন রিগার্ড বিভাগে সম্ভাবনাময় ভবিষ্যৎ পুরস্কার বিজয়ী - কান চলচ্চিত্র উৎসব ২০১৫  গোল্ডেন স্মল ক্যামেরা পুরস্কার বিজয়ী - মানাকি ব্রাদার্স চলচ্চিত্র উৎসব ২০১৫  রজার এবার্ট পুরস্কার বিজয়ী - শিকাগো আন্তর্জাতিক চলচ্চিত্র উৎসব ২০১৫  শ্রেষ্ঠ অভিনেতা পুরস্কার মারদনাভিদ মোহাম্মদজাদেহ - ব্রাতিস্লাভা আন্তর্জাতিক চলচ্চিত্র উৎসব ২০১৫  শ্রেষ্ঠ পরিচালক পুরস্কার বিজয়ী - ব্রাতিস্লাভা আন্তর্জাতিক চলচ্চিত্র উৎসব ২০১৫  নির্বাচিত চলচ্চিত্র - ভালাদোলিদ আন্তর্জাতিক চলচ্চিত্র উৎসব ২০১৫  ২০১৫ সালের স্টকহোম আন্তর্জাতিক চলচ্চিত্র উৎসবে শ্রেষ্ঠ চলচ্চিত্রের জন্য ব্রোঞ্জ হর্সের জন্য মনোনীত  হামবুর্গ ক্রিটিকস অ্যাসোসিয়েশন কর্তৃক ২০১৫ সালের হামবুর্গ আন্তর্জাতিক চলচ্চিত্র উৎসবে শ্রেষ্ঠ চলচ্চিত্রের জন্য মনোনীত  জাপান স্বর্ণ হরিণ বিজয়ী - ৫ম নারা আন্তর্জাতিক উৎসব ২০১৬   তথ্যসূত্র   বহিঃসংযোগ    বিষয়শ্রেণী:ফার্সি ভাষার চলচ্চিত্র বিষয়শ্রেণী:ইরানি চলচ্চিত্র বিষয়শ্রেণী:২০১৫-এর চলচ্চিত্র বিষয়শ্রেণী:২০১৫-এর পরিচালনায় অভিষেক চলচ্চিত্র
''জামিয়া ফারুকিয়া করাচি'' পাকিস্তানের বিখ্যাত ইসলামী প্রতিষ্ঠানগুলির একটি। প্রতিষ্ঠিত হয় ১৯৬৭ সালে। বর্তমানে মাদ্রাসাটিতে প্রায় ২৩০০ শিক্ষার্থী শিক্ষা বিভাগে লেখাপড়া করছেন। জামিয়া ফারুকিয়ায় ছাত্রদেরকে শিক্ষাদান, বই, খাবার, বাসস্থান, চিকিৎসা সেবা, এবং অন্যান্য সুবিধাগুলি ফ্রীতে প্রদান করা হয়। সকল খরছ সাধারনতঃ মুসলিম উম্মাহর দান এবং দাতব্য উপহার থেকে হয়ে থাকে।   শিক্ষার বিষয় সমূহ  জামিয়া তার শিক্ষা ব্যবস্থাকে নিম্ন স্তরে বিভক্ত করেছে:  ধর্মীয় শিক্ষার বিষয় সমূহ:   আরবি ভাষা, নহব, সরফ, বালাগাত ও আরুয।  ফিকহ ও উছুলে ফিকহ।  তাফসির ও উছুলে তাফসির।  হাদীস ও উছুলে হাদীস।  তাজবীদ।  ফারাইয  ইসলামের রাষ্ট্র বিজ্ঞান ও সিরাত।  ইসলামের অর্থনীতি।  ইসলামের সমাজ বিজ্ঞান ও সিরাত।  ইসলামের দর্শন।  পরিবার বিজ্ঞান।  বৈষয়িক জ্ঞান-বিজ্ঞান সমূহ:  বাংলা এবং বাংলা ব্যাকরণ।  ইংরেজি এবং ইংরেজি গ্রামার।  উর্দূ ও উর্দূ কাওয়ায়েদ।  ফারসি ও ফারসি কাওয়ায়েদ।  গণিত ও জ্যামিতি।  ইতিহাস।  ভূগোল।  বিজ্ঞান।  মানতিক।  মুনাযারা।  পাশ্চাত্যের দর্শন।  আরও দেখুন    দারুল উলুম   দারুল উলুম দেওবন্দ  দারুল উলূম করাচী  আল জামায়াতুল আহলিয়া দারুল উলুম মইনুল ইসলাম   তথ্যসূত্র    বহিঃসংযোগ       দারুল উলুম করাচির উর্দু ইসলামী পোর্টাল  বিষয়শ্রেণী:পাকিস্তানের দেওবন্দি মাদ্রাসা বিষয়শ্রেণী:পাকিস্তানের শিক্ষাপ্রতিষ্ঠান বিষয়শ্রেণী:দেওবন্দি শিক্ষাপ্রতিষ্ঠান বিষয়শ্রেণী:১৯৬৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৭-এ পাকিস্তানে প্রতিষ্ঠিত বিষয়শ্রেণী:পাকিস্তানে ইসলামি বিশ্ববিদ্যালয় ও মহাবিদ্যালয়
জোয়ে (জন্ম: ১৬ নভেম্বর ১৯৯৯, মঞ্চনাম জোয়েলা) হলেন একজন মার্কিন ড্র্যাগ অভিনেত্রী, যিনি রুপল'স ড্র্যাগ রেসের সপ্তদশ মৌসুমে প্রতিদ্বন্দ্বিতা করেছিলেন এবং ত্রয়োদশ স্থানে জয়ী হয়েছিলেন।   জীবনী  জোয়েলা ক্যালিফোর্নিয়ার করোনায় বেড়ে উঠেছেন।   কর্মজীবন  জোয়েলা একজন ড্র্যাগ অভিনেত্রী, যিনি জোয়েলা পেরি নামেও পরিচিত। ২০২১ সালে তিনি লাস ভেগাসের রিসোর্টস ওয়ার্ল্ড থিয়েটারে তার প্লে কনসার্ট রেসিডেন্সির উদ্বোধনী রাতে কেটি পেরির সাথে অভিনয় করেন। ২০২৩ সালে জোয়েলা বেবি টেটের "উইগ" গানের সঙ্গিত ভিডিওতে উপস্থিত হন। জোয়েলার ড্র্যাগ ব্যক্তিত্বের প্রথম নামটি এসেছে উচ্চ বিদ্যালয়ের এক বন্ধুর কাছ থেকে।  জোয়েলা রুপল'স ড্র্যাগ রেসের সপ্তদশ মৌসুমের চতুর্থ পর্বে ("বিচ, আই অ্যাম এ ড্র্যাগ কুইন!") বাদ পড়েন, কারণ তিনি দুই পর্ব নিচে ছিলেন এবং কোরি কিংয়ের বিরুদ্ধে ঠোঁট মেলানো প্রতিযোগিতায় হেরে যান। জোয়েলা সামগ্রিকভাবে ১৩তম স্থানে রয়েছেন।  "আত্মবিশ্বাস, আবেগঘন উত্তেজনা এবং উদ্ধৃত মন্তব্যের মিশ্রণের জন্য" জোয়েলাকে মৌশুমের "ব্রেকআউট তারকা" হিসেবে আখ্যায়িত করা হয়েছিল। তাকে দেওয়া "লস অ্যাঞ্জেলেসের স্লেসিয়ান ডিভা" উপাধি অসংখ্য মন্তব্য এবং ব্যঙ্গকাব্যের জন্ম দেয়। হেরে যাওয়ার সময় তিনি যে পোশাকটি পরেছিলেন সেটি "গদির মতো... যার মুখের ছিদ্র কাটা ছিল এবং রুপলের বর্ন নেকেড অ্যালবামের প্রচ্ছদের একটি বিশাল প্রিন্ট ছিল"। তার "হাস্যকর" এবং "ক্যাম্প" গুণাবলীর জন্য তিনি অনুষ্ঠানের ভক্তদের মধ্যে জনপ্রিয় হয়ে ওঠেন। অনুষ্ঠানটি সম্প্রচারের সময় তার ইনস্টাগ্রাম অনুসারী ৩৪৬ শতাংশ বৃদ্ধি পেয়েছিল।   ব্যক্তিগত জীবন  জোয়েলা লস অ্যাঞ্জেলেসের কোরিয়াটাউন থেকে এসেছেন। তিনি বহুমাত্রিক লিঙ্গ বিশিষ্ট ব্যক্তি এবং চীনা বংশোদ্ভূত।   অভিনয় জীবন   একক   "ডোন্ট ফরগেট দ্য 'এলা" (২০২৫)   চলচ্চিত্রের তালিকা   টেলিভিশন   রুপল'স ড্র্যাগ রেস (মৌসুম ১৭, ২০২৫)  রুপল'স ড্র্যাগ রেস: আনটাকড (২০২৫)   ওয়েব ধারাবাহিক   হ্যালো হ্যালো হ্যালো (২০২৫), কিরান থ্রাক্স দ্বারা উপস্থাপিত, ওয়ার্ল্ড অব ওয়ান্ডার   তথ্যসূত্র   বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা বংশোদ্ভূত মার্কিন ব্যক্তি
তনুশ্রী দত্ত (জন্ম: ১৯ মার্চ ১৯৮৪) একজন ভারতীয় সাবেক মডেল এবং অভিনেত্রী যিনি প্রাথমিকভাবে বলিউড চলচ্চিত্রে অভিনয় করেছেন। দত্ত ২০০৪ সালে ফেমিনা মিস ইন্ডিয়া ইউনিভার্স শিরোপা লাভ করেন। একই বছর মিস ইউনিভার্সের সৌন্দর্য প্রতিযোগিতায় তিনি শীর্ষ দশজন চূড়ান্ত ব্যক্তিদের মধ্যে ছিলেন। ২০১৮ সালের সেপ্টেম্বরে থেকে তিনি আমেরিকা যুক্তরাষ্ট্রের গ্রিন কার্ড ধারক হিসাবে বসবাস করছেন।  প্রারম্ভিক জীবন  তানুশ্রী দত্ত জন্মগ্রহণ করেন ভারতের ঝাড়খণ্ডের জামশেদপুরে একটি রক্ষণশীল বাঙালি হিন্দু পরিবারে। তিনি তার শহরের ডিবিএসএস ইংরেজি স্কুল এবং পুনে জুনিয়র কলেজে লেখাপড়া  করেন। মডেলিং জীবন অনুসরণ করার জন্য বিসিএমের প্রথম বছর শেষ করার পর তিনি কলেজ থেকে বাদ পড়েন। তার বোন ইশিতা দত্ত-ও একজন অভিনেত্রী ও মডেল।  কর্মজীবন  ২০০৩ সালে, মুম্বাইয়ে অনুষ্ঠিত ফেমিনা মিস ইন্ডিয়া প্রতিযোগিতা তনুশ্রী দত্ত জিতেছিলেন; ফলস্বরূপ, তিনি মিস ইউনিভার্স ২০০৪ প্রতিযোগিতায় ভারতের প্রতিনিধিত্ব করেন যা কোয়েটো, ইকুয়েডরে অনুষ্ঠিত হয়েছিল, যেখানে তিনি শীর্ষ ১০ম চূড়ান্ত প্রতিযোগীদের মধ্যে ছিলেন।  ২০০৫ সালে তার বলিউডে আত্মপ্রকাশ ঘটে, চকলেট এবং আশিক বানায় আপনে চলচ্চিতে অভিনয়ের মাধ্যমে। আশিক বানায়া আপনে চলচ্চিটি বক্স অফিসে ব্যর্থতা ছিল কিন্তু এর সঙ্গীত অল টাইম ব্লকবাস্টার রেকর্ড করেছিল।  মিস ইন্ডিয়া প্রতিযোগিতায় অংশ নেওয়ার আগে, তিনি হ্যারি আনন্দের একটি ভারতীয় পপ মিউজিক ভিডিও, "সাইয়ান দিল মিনা আনা রে" নামে একটি ভিডিওতে অভিনয়  করেছিলেন। এটি একটি বিশাল জনপ্রিয় ছিল এবং পরবর্তীতে ২০০৩ সালে বেশ কয়েকটি স্টেজ শোতে অভিনয় করেছিল।  চলচ্চিত্রের তালিকা   বছর  চলচ্চিত্র  ভূমিকা  ভাষা২০০৫   আসিক বানায়া আপন   স্নাহা  হিন্দি ভীরভাদ্রা  মালতি  তেলুগুচকোলেট: ডীপ ডার্ক সিক্রেটস  সিমরানহিন্দি ২০০৬  ভাগাম ভাগ একটি গান বিশেষ উপস্থিতি২০০৭  রাকীব: রিভাল্স ইন লোভে  সোফিয়া  ঢোল   রিতু রিস্ক  শ্রদ্ধা গুড বয়, ব্যাড বয়  দিনকি স্পিড  সানজানা ২০০৮ সাস বহু অর সেনসেক্স  নিত্য ২০০৯  রামা: টি সাভিওর  সামারা২০১০ থীরাধ ভিলাইয়াত্তু পিল্লাই  জ্যোতি  তামিল  রোক্ক   অনুষ্কাহিন্দি অ্যাপার্টমেন্ট   প্রীতি  তথ্যসূত্র  বহিঃসংযোগ     বিষয়শ্রেণী:ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মিস ইউনিভার্স ২০০৪-এর প্রতিযোগী বিষয়শ্রেণী:ঝাড়খণ্ডের নারী মডেল বিষয়শ্রেণী:বাঙালি অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ফেমিনা মিস ইন্ডিয়া বিজয়ী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:জামশেদপুরের ব্যক্তি বিষয়শ্রেণী:সাবিত্রীবাই ফুলে পুণে বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৮৪-এ জন্ম বিষয়শ্রেণী:ঝাড়খণ্ডের অভিনেত্রী
বুড়াবুড়ি ইউনিয়ন বাংলাদেশের রংপুর বিভাগের পঞ্চগড় জেলার তেতুলিয়া উপজেলার অন্তর্গত একটি ইউনিয়ন। ইউপি কার্যালয়টি শিলাইকুটি বাজারে অবস্থিত।   প্রশাসনিক কাঠামো  বুড়াবুড়ি ইউনিয়ন তেতুলিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম তেতুলিয়া থানার অধীন। এটি জাতীয় সংসদের ১নং নির্বাচনী এলাকা পঞ্চগড়-১ এর অংশ।   প্রাক্তন চেয়ারম্যান   বসির উদ্দীন আহমেদ  মোঃ জাহেদ আলী  মোঃ লুৎফর রহমান  মোঃ মোস্তফা জামাল রাজু  মোঃ কামরুজ্জামান কামু   শিক্ষা  এই ইউনিয়নের সাক্ষরতার হার ৬০%, - সরকারি প্রাথমিক বিদ্যালয়- ০৭ টি, মাধ্যমিক বিদ্যালয়- ০৪ টি, দাখিল মাদ্রসা- ০১ টি।  উল্লেখযোর্গ্য শিক্ষাপ্রতিষ্ঠান-  নাওয়াপাড়া আদর্শ উচ্চ বিদ্যালয়  হারাদিঘী উচ্চ বিদ্যালয় বুড়াবুড়ি মির্জা গোলাম হাফিজ উচ্চ বিদ্যালয় আইয়ুব উল হক বিএল বালিকা উচ্চ বিদ্যালয় শিলাইকুঠি বালাবাড়ী দাখিল মাদ্রাসা   যোগাযোগব্যবস্থা  বুড়াবুড়ি ইউনিয়নের যোগাযোগের প্রধান রাস্তা হচ্ছে ঢাকা- বাংলাবন্ধা এন৫ (বাংলাদেশ) জাতীয় মহাসড়ক। তেতুলিয়া বাজার থেকে এ ইউনিয়নের দূরত্ব প্রায় ১২ কিলোমিটার। ইজিবাইক, ভ্যান ও মটর সাইকেল প্রধান বাহন।   নদী  বুড়াবুড়ি ইউনিয়নে দুইটি নদী রয়েছে  ভেরসা নদী  ডাহুক নদী   তথ্যসূত্র   বিষয়শ্রেণী:তেঁতুলিয়া উপজেলার ইউনিয়ন
বৃহৎ ব্যাপ্তির নিরাময়মূলক ঔষধ () বলতে একধরনের সক্রিয় জীবাণুরোধক পদার্থ বা ঔষধকে বোঝায় যা একাধিক ধরনের রোগসৃষ্টিকারী জীবাণুর বিরুদ্ধে কার্যকর। যেমন কিছু ব্যাকটেরিয়া নিরোধক ঔষধ ব্যাকটেরিয়া ও ভাইরাস উভয় প্রকার জীবাণুর বিরুদ্ধে কার্যকর, তাই এগুলিকে বৃহৎ ব্যাপ্তির নিরাময়মূলক ঔষধ বলা হয়।  বৃহৎ ব্যাপ্তির নিরাময়মূলক ঔষধের বিপরীত ধরনের ঔষধগুলিকে ক্ষুদ্র ব্যাপ্তির নিরাময়মূলক ঔষধ () বলা হয়; এগুলি নির্দিষ্ট কিছু জীবাণু কিংবা খুবই সদৃশ কিছু জীবাণুর সমষ্টির উপরে কাজ করে।  বৃহৎ ব্যাপ্তির নিরাময়মূলক ঔষধগুলিকে বৈশ্বিক মহামারি চলাকালে সম্ভাব্য জরুরি চিকিৎসা হিসেবে প্রস্তাব করে হয়েছে। অ্যাজিথ্রোমাইসিন (Azithromycin) ও নিটাজোক্স্যানাইড (Nitazoxanide) সর্বপ্রথম আবিষ্কৃত দুইটি বৃহৎ ব্যাপ্তির নিরাময়মূলক ঔষধ।  আরও দেখুন  বৃহৎ ব্যাপ্তির ব্যাকটেরিয়া নিরোধক ঔষধ (Broad-spectrum antibiotic)  বৃহৎ ব্যাপ্তির ভাইরাস নিরোধক ঔষধ (Broad-spectrum antiviral drug)   তথ্যসূত্র   বিষয়শ্রেণী:ঔষধের শ্রেণি বিষয়শ্রেণী:মাদকদ্রব্য
ডান|থাম্ব| জন হার্ডি এমপির ভাস্কর্য স্যার জন হার্ডি, ১ম ব্যারোনেট (২৩ ফেব্রুয়ারি ১৮০৯ - ৯ জুলাই ১৮৮৮), ছিলেন একজন ব্রিটিশ রক্ষণশীল সংসদ সদস্য।   কর্মজীবন  হার্ডি লো মুর আয়রনওয়ার্কস, ব্র্যাডফোর্ডের মালিক ছিলেন। তিনি ১৮৫৯ সালের মার্চ মাসে মিডহার্স্টের জন্য হাউস অফ কমন্সে নির্বাচিত হন, কিন্তু দুই মাসেরও কম সময়ের জন্য এই আসনটি ধরে রাখেন। পরের বছর তাকে ডার্টমাউথের জন্য ফিরিয়ে দেওয়া হয়, একটি নির্বাচনী এলাকা যার প্রতিনিধিত্ব তিনি ১৮৬৮ সাল পর্যন্ত করেছিলেন এবং তারপর ১৮৬৮ থেকে ১৮৭৪ সাল পর্যন্ত ওয়ারউইকশায়ার সাউথের হয়ে বসেন  প্রতিনিধিত্বে তার তিনটি ব্যর্থ প্রচেষ্টা হল প্লাইমাউথ (১৮৫৭), ব্যানবেরি (১৮৫৯) এবং ইস্ট স্ট্যাফোর্ডশায়ার (১৮৮০)।  ২৩ ফেব্রুয়ারী ১৮৭৬-এ তাকে স্ট্যাফোর্ড কাউন্টির ডানস্টল হলের ব্যারোনেট তৈরি করা হয়েছিল।  ১৮৭৮ সালে তিনি স্টাফোর্ডশায়ারের হাই শেরিফ নিযুক্ত হন, সেখানে ডেপুটি লেফটেন্যান্ট এবং ম্যাজিস্ট্রেট হিসাবে এবং ইয়র্কশায়ারের ওয়েস্ট রাইডিং এর জন্য শান্তি কমিশনে দায়িত্ব পালন করার পরে।"Fatal accident to Sir John Hardy". Leamington Spa Courier. British Newspaper Archive. 14 July 1888. p. 8 cols 5–6. Retrieved 8 July 2020.   তথ্যসূত্র    কিড, চার্লস, উইলিয়ামসন, ডেভিড (সম্পাদক)। ডেব্রেটের পিরেজ এবং ব্যারোনেটেজ (1990 সংস্করণ)। নিউ ইয়র্ক: সেন্ট মার্টিন প্রেস, 1990,  Leigh Rayment's list of baronets      বহিঃসংযোগ      বিষয়শ্রেণী:গ্যাথর্ন-হার্ডি পরিবার বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৮৮-এ মৃত্যু বিষয়শ্রেণী:১৮০৯-এ জন্ম বিষয়শ্রেণী:ডার্টমাউথের যুক্তরাজ্যের সংসদ সদস্য
ঢাকা-২৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি ঢাকা জেলায় অবস্থিত জাতীয় সংসদের আসন ছিল।   সীমানা    ইতিহাস  ঢাকা-২৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩রবিউল আওয়াল কিরণ খাঁবাংলাদেশ আওয়ামীলীগসীমানা পরিবর্তন১৯৭৯মোখলেসুর রহমানবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:ঢাকা জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
রসিকলাল চক্রবর্তী (১৮৫৬―১৯০৬) একজন বাঙালি সাধক সঙ্গীতজ্ঞ ও নাট্যগীতিকার।  জীবনী রসিকলাল চক্রবর্তীর পিতার নাম রামরতন। ভক্ত কবি রসিকলাল যশোর জেলার রায়গ্রামে জন্মগ্রহণ করেন। তিনি প্ৰথমে কয়েকটি যাত্ৰাদলে যোগ দেন। পরে নিজেই বালক সঙ্গীত নামে দল গঠন করে ১২৯৫ বঙ্গাব্দে। তাঁর স্বরচিত পালা জীবোদ্ধার অভিনয় করান। তিনি ‘বালক সঙ্গীতে’র প্রবর্তক। বালক সঙ্গীত প্ৰথমে কয়েকটি সঙ্গীতের সমষ্টি ছিল, পরে তিনি তাঁর সঙ্গে শ্ৰীগৌরাঙ্গের জীবনকথা কবিতাকারে সংশ্লিষ্ট করেন। নবদ্বীপের সুধীজনমণ্ডলী তাকে ‘গুণাকর’ উপাধি ও রতনপুর গ্রামের পণ্ডিত সম্মেলন তাকে ‘গীতরত্নাকর’ উপাধি দেয়। ১৩১১ বঙ্গাব্দে তিনি সাধক সঙ্গীতের দল তৈরী করেন।  রচিত গ্রন্থ  জীবোদ্ধার  সীতার পাতাল প্রবেশ  চণ্ডে পাগল  মাধবের মধুবলীলা  তথ্যসূত্র  বিষয়শ্রেণী:১৮৫৬-এ জন্ম বিষয়শ্রেণী:১৯০৬-এ মৃত্যু বিষয়শ্রেণী:বাঙালি সঙ্গীতজ্ঞ বিষয়শ্রেণী:বাঙালি নাট্যব্যক্তিত্ব বিষয়শ্রেণী:যশোর জেলার ব্যক্তি
ইসলামিস্তান (, ; "ইসলামের দেশ" বা "ইসলামের ভূমি") একটি   ফার্সি, পশতু এবং   উর্দু পরিভাষা, যা দারুল ইসলাম-এর প্রতি ইঙ্গিত করে।  সোভিয়েত–আফগান যুদ্ধ চলাকালে আফগানিস্তানে  সোভিয়েতবিরোধী বিভিন্ন গোষ্ঠী দেশের পক্ষে একটি ঐক্যবদ্ধ প্রতিরোধ গঠনের চেষ্টা করে। সেই সময় কিছু গোষ্ঠী  আফগানিস্তানের নাম পরিবর্তন করে ইসলামিস্তান রাখার প্রস্তাব দেয়।http://texts.cdlib.org:8088/xtf/view?docId=ft7b69p12h&doc.view=content&chunk.id=ch04&toc.depth=1&anchor.id=0&brand=ucpress  ১৯৪৯ সালে পাকিস্তানে মুসলিম লীগের সভাপতি এক ভাষণে বলেন, পাকিস্তান সকল মুসলিম দেশকে ইসলামিস্তানের অধীনে একত্রিত করবে।ইসলামপন্থী মতাদর্শের বর্তমান ধারা, খণ্ড I, সম্পাদনা: হিলেল ফ্র্যাডকিন, হুসেইন হাক্কানি ও এরিক ব্রাউন, ইসলাম, গণতন্ত্র ও মুসলিম বিশ্বের ভবিষ্যৎ বিষয়ক কেন্দ্র, হাডসন ইনস্টিটিউট, পাতাসমূহ ১৪  ড্যানিয়েল পাইপস ভিলানোভা বিশ্ববিদ্যালয়ের অধ্যাপক হাফিজ মালিকের একটি মন্তব্য উদ্ধৃত করে লেখেন, যেখানে তিনি বলেন:"আমাদের যুগের ঘটনা" – সাবেক সোভিয়েত মুসলিম প্রজাতন্ত্রগুলো মধ্যপ্রাচ্যকে পরিবর্তন করছে, ড্যানিয়েল পাইপস, ১৯৯৪, ড্যানিয়েল পাইপসের অফিসিয়াল ওয়েবসাইটে প্রকাশিত   আরও দেখুন শু'বিয়া মুসলিম বিশ্ব তথ্যসূত্র  বিষয়শ্রেণী:ইসলামি পরিভাষা বিষয়শ্রেণী:ইসলামবাদ
লামবের্তো মাজ্জোরানি (; ২৮শে আগস্ট ১৯০৯ - ২২শে এপ্রিল ১৯৮৩) ছিলেন একজন ইতালীয় অভিনেতা। তিনি ১৯৪৮ সালে ভিত্তোরিও দে সিকা পরিচালিত নব্যবাস্তবাদী লাদ্রি দি বিচিক্লেত্তে চলচ্চিত্রে আন্তোনিও রিচ্চি চরিত্রে অভিনয়ের জন্য পরিচিত।  জীবনী মাজ্জোরানি ১৯০৯ সালের ২৮শে আগস্ট ইতালির রোমে জন্মগ্রহণ করেন। তিনি মূলত একজন ফ্যাক্টরি শ্রমিক ছিলেন। ভিত্তোরিও দে সিকা লাদ্রি দি বিচিক্লেত্তে চলচ্চিত্রে তাকে নেওয়ার সময় তিনি একজন অ-পেশাদার অভিনেতা ছিলেন। তিনি এই ছবিতে অভিনয়ের জন্য ৬০০,০০০ লিরা গ্রহণ করেন। এই অর্থ দিয়ে তিনি কিছু নতুন আসবাবপত্র ক্রয় করেন এবং তার পরিবারকে ছুটি কাটাতে নিয়ে যান। কিন্তু ছুটি কাটিয়ে ফিরে এসে দেখেন তাকে চাকরিচ্যুত করা হয়েছে, কারণ ফ্যাক্টরির ব্যবসায়ে মন্দা চলছিল। যেহেতু তিনি চলচ্চিত্র তারকা হিসেবে মিলিয়ন লিরা উপার্জন করেছেন, তাই কর্তৃপক্ষ মনে করে অন্যান্য দরিদ্র শ্রমিকদের বাদ দেওয়ার চেয়ে তাকে বাদ দেওয়াটাই ঠিক হবে। তিনি ইটের ভাটায় সাময়িক কাজ পান। পাশাপাশি তিনি চলচ্চিত্রে কাজের চেষ্টা চালিয়ে যান, কিন্তু দে সিকাও তাকে চলচ্চিত্রের অতিরিক্ত শিল্পীর বেশি অন্য কোন চরিত্রে তাকে নিতে ইচ্ছুক ছিলেন না। ইতালীয় চলচ্চিত্রে তার মর্যাদার জন্য পিয়ের পাওলো পাসোলিনি তাকে মাম্মা রোমা (১৯৬২) চলচ্চিত্রে একটি প্রধান চরিত্রে কাজের সুযোগ দেন। লাদ্রি দি বিচিক্লেত্তে চলচ্চিত্রের চিত্রনাট্যকার  সেসারে জাভাত্তিনি মাজ্জোরানির ভবিতব্য সম্পর্কে সচেতন হয়ে তাকে নিয়ে তু, মাজ্জোরানি নামে একটি চিত্রনাট্য রচনা করেন। এই চিত্রনাট্যের উদ্দেশ্য ছিল পৃথিবীকে পরিবর্তন করতে নব্যবাস্তববাদী চলচ্চিত্রের সীমাবদ্ধতা তুলে ধরা।  মাজ্জোরানি ১৯৮৩ সালের ২২শে এপ্রিল রোমের সান জুভান্নি হাসপাতালে মৃত্যুবরণ করেন।  চলচ্চিত্র তালিকা  লাদ্রি দি বিচিক্লেত্তে (১৯৪৮)  ভেন্তান্নি (১৯৪৯)  দন্নে সেন্সা নমে (১৯৫০)  আন্না (১৯৫১)  ভাকান্সে কল গ্যাংস্টার (১৯৫১)  সালভাতে মিয়া ফিলিয়া (১৯৫১)  পাসসাপোর্তো পের লোরিয়েন্তে  (১৯৫১)  উমবের্তো দি. (১৯৫২)  ভিয়া পাদোভা ৪৬ (১৯৫৪)  দোন কামিলো এ লোনোরেভলে পেপ্পোনে (১৯৫৫)  তোতো, পেপ্পিনো এ ই... ফুয়োরিলেজ্জে (১৯৫৬)  ইল জুদিছিয়ো উনিভেরসালে (১৯৬১)  মাম্মা রোমা (১৯৬২)  মারে মাত্তো (১৯৬৩)  অস্তিয়া (১৯৭০)  তথ্যসূত্র  বহিঃসংযোগ          বিষয়শ্রেণী:১৯০৯-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:২০শ শতাব্দীর ইতালীয় অভিনেতা বিষয়শ্রেণী:ইতালীয় চলচ্চিত্র অভিনেতা বিষয়শ্রেণী:রোমের অভিনেতা
right|thumb|ঢাকা, বাংলাদেশ এ পরিবেশিত রুই ভাজা মাছ ভাজা বা ভাজা মাছ একটি প্রচলিত খাবার যা বাংলাদেশ এবং  পশ্চিমবঙ্গ, ত্রিপুরা, ওড়িশা, আসাম রাজ্যে ব্যাপকভাবে জনপ্রিয় খাবার। বাঙালী জীবনে মাছ একটি অবিচ্ছেদ্য অংশ হয়ে উঠেছে। অঞ্চলভেদে মাছ ভাজা প্রণালীতে তারতম্য পরিলক্ষিত হয়। প্রায় সব ধরনের মাছ ভাজা হয়। কোথাও মাছকে কড়া ভাজা হয়, কোথাও হালকা। প্রধানত মাছ ডুবো তেলে ভেজে পেঁয়াজ মরিচ দিয়ে শুকনো রান্না করা হয়। মাছ ভাজা ভাতের সঙ্গে খাওয়া হয়।  বাংলাদেশীদের মধ্যে ইলিশ মাছ ভাজা খাওয়ার প্রতি তীব্র আকাঙ্ক্ষা লক্ষ্য করা যায়। মুচমুচে ইলিশ মাছ ভাজা, খুব সাধারণ এই রান্নাটি বাংলাদেশের ঘরে ঘরে খুবই প্রিয়। ‘ইলিশ ভাজা’ গরম গরম খেতে মজা।  প্রণালী মাছ ভাজার তো বিভিন্ন নিয়ম কানুন আছে। কেউ অল্প সেঁকে মাছ ভাজেন, কেউ কয়লায় পোড়ান, কেউ গরম পানিতে সেদ্ধ করে ভাজেন। তবে যারা কাঁটা বেছে খাওয়ার ভয় পান তারা কিন্তু মাছ মুচমুচে করে ভাজেন।http://m.banglatribune.com/lifestyle/news/89953/কুড়মুড়ে-মাছ-ভাজা  সব মাছ ভাজার প্রণালী সাধারণত কাছাকাছি হয়। এখানে ইলিশ মাছ ভাজার প্রণালী উল্লেখ করা হলো।   উপকরণঃ  ইলিশ মাছ – ৭ টুকরা  হলুদ গুঁড়া – আধা চা চামচ  মরিচ গুঁড়া – আধা চা চামচ  ধনে গুঁড়া – আধা চা চামচ  জিরা গুঁড়া – আধা চা চামচ  লবণ – প্রায় আধা চা চামচ  তেল – ৩ টেবিল চা চামচ মাছের টুকরা আরো বেশি কিংবা কমও নিতে পারেন, সে অনুযায়ী অন্য উপকরণগুলো বাড়াতে কমাতে হবে। লবণের পরিমানের দিকে বিশেষ খেয়াল রাখবেন, বেশি যেন না হয়।   প্রস্তুত প্রণালীঃ ১. উপরের সবগুলো মশলা মাছের টুকরাগুলোতে ভাল করে মেখে ১০ মিনিট রেখে দিন।  ২. এরপর কড়াইতে তেল গরম করে তাতে মুচমুচে করে মাছের টুকরাগুলো ভেজে তুলুন। তেল গরম হওয়ার পর ভাজার সময় চুলার আঁচ কমিয়ে দিন। অল্প আঁচে মাছের টুকরাগুলো ভাল করে ভেজে নিন, দেখতে গাড় বাদামী রঙ হলে নামিয়ে নিন। খেয়াল রাখবেন যাতে পুড়ে কালো না হয়ে যায়। চুলার আঁচ কমিয়ে রাখলে আর পুড়বে না।  সাহিত্যে বাঙালি জীবনের সাথে ওতপ্রোতভাবে জড়িয়ে আছে মাছ ভাজা। তাই প্রবাদ প্রবচনেও স্থান করে নিয়েছে মাছ ভাজা। কেউ যদি কোন কিছু জানা সত্ত্বেও না জানার ভান করে তাকে বলা হয়ে থাকে "ভাজা মাছ উলটে খেতে জানেনা"। হিমানিশ গোস্বামী তার অভিধানই পানাই এ লিখেছেন, ভাজা মাছ: সাধারণ অর্থে ভর্জিত মৎস্য, কিন্তু বিশেষ অর্থে, যিনি ভাজা মাছ উলটে খেতে পারেন না তাঁকে দোষহীন বা নির্দোষ বলে মনে করা হয়।  বিভূতিভূষণ বন্দ্যোপাধ্যায় তার আদর্শ হিন্দু হোটেল উপন্যাসে মাছ ভাজার উল্লেখ করেছেন। পদ্ম ঝি দরজার কাছে মুখ বাড়াইয়া বলিল—ও ঠাকুর , দাও না মাছ ভেজে, বাবুরা বলচেন শুনতে পাও না? বাবুরা খাবেন কি দিয়ে? অর্থাৎ সেই পচা মাছ ভাজা আবার দাও। আজকার মাছ এখনও কোটা হয় নাই,...  ভারতের ভবানীপুরের (পদ্মপুকুর) বিখ্যাত কবি হেমেন্দ্র বন্দ্যোপাধ্যায় তার কন্যা ও জামাইকে নিমন্ত্রণ করতে নিজেই রচনা করেছিলেন যে পংক্তিগুলি তাতে অনেক দেশীয় খাবারের শীর্ষে স্থান পেয়েছিল মজাদার তপসে মাছ। তিনি লিখেছেন:   তপ্ত তপসে মাছ গরম গরম লুচি আজা মাংস, বাঁধা কপি, আলু কুচি কুচি।   তপসে মাছের অনন্য স্বাদে মুগ্ধ হয়ে প্রখ্যাত কবি ঈশ্বরচন্দ্র গুপ্ত তার ”তপসে মাছ” নামক কবিতায় তপসে মাছ ভাজার কথা উল্লেখ করেছেন।  সৌরভে আমোদ করে ত্রিভুবনময়॥ প্রাণে নাহি দেরি সয় কাঁটা আঁশ বাছা। ইচ্ছা করে একেবারে গালে দিই কাঁচা॥ অপরূপ হেরে রূপ পুত্রশোক হরে। মুখে দেওয়া দূরে থাক গন্ধে পেট ভরে॥ কুড়ি দরে কিনে লই দেখে তাজা তাজা। টপাটপ খেয়ে ফেলি ছাঁকাতেলে ভাজা  তথ্যসূত্র   বিষয়শ্রেণী:বাংলাদেশী মাছের খাবার বিষয়শ্রেণী:ভারতীয় মাছের খাবার বিষয়শ্রেণী:বাঙালি রন্ধনশৈলী  বিষয়শ্রেণী:জাতীয় পদ বিষয়শ্রেণী:ওড়িয়া রন্ধনশৈলী
thumb|জোহানেস ভারমির-এর ১৬৬৮-৬৯ সালে ৫৩ × ৪৭ সেমি. ক্যানভাসে অঙ্কিত তৈলচিত্র ভূগোলবিদ (ম্যাক্স রয় ফ্রাঙ্কফুর্ট, জার্মানি-তে সংরক্ষিত)  ভূগোলবিদ বলতে আমরা সেই পণ্ডিত ব্যক্তিকে বুঝি যার অধ্যয়ন ও গবেষণার ক্ষেত্র হচ্ছে ভূগোল, পৃথিবীর প্রাকৃতিক পরিবেশ এবং মানব সমাজ।  যদিও ঐতিহাসিকভাবে যিনি মানচিত্র তৈরি করতেন তাকেই ভূগোলবিদ বলা হতো; কিন্তু প্রকৃতপক্ষে মানচিত্র তৈরি করা শিক্ষার একটি ক্ষেত্র যা মানচিত্রাঙ্কনবিদ্যা নামে পরিচিত এবং এটি ভূগোলের অন্তর্ভুক্ত একটি অধিক্ষেত্র। ভূগোলবিদগণ কেবলমাত্র পৃথিবীর প্রাকৃতিক পরিবেশ বা মানব সমাজ নিয়ে বিস্তারিত আলোচনাই করেন না, অধিকন্তু তারা এই দু'য়ের মধ্যকার পারস্পরিক সম্পর্ক নিয়েও গবেষণা করেন। উদাহরণস্বরূপ বলা যায়, 'প্রাকৃতিক পরিবেশ মানব সমাজে কীভাবে অবদান রাখছে' - তা নিয়ে গবেষণা করার সাথে সাথে তারা 'মানব সমাজ কীভাবে প্রাকৃতিক পরিবেশকে প্রভাবিত করছে' - সেটিরও অনুসন্ধান করেন ।  বিশেষত: প্রাকৃতিক ভূগোলের গবেষকগণ প্রাকৃতিক পরিবেশ নিয়ে অধ্যয়ন করেন; বিপরীতে মানবীয় ভূগোল বিশারদগণ মানব সমাজ সম্পর্কে অধ্যয়ন করেন। আধুনিক ভূগোলবিদগণই জিআইএস (ভৌগোলিক তথ্য ব্যবস্থা) -এর প্রাথমিক পরিচর্চাকারী, যারা প্রায়শ:ই স্থানীয়, রাজ্য ও জাতীয় পর্যায়ের বিভিন্ন সরকারি সংস্থার পাশাপাশি বেসরকারি খাতের পরিবেশ এবং প্রকৌশল সংস্থায় নিযুক্ত হন।  ভূগোলবিদ শিরোনামে জোহানস্‌ ভারমিরের অঙ্কিত একটি বিখ্যাত তৈলচিত্র রয়েছে, যা কখনো কখনো জোহানস্‌ ভারমিরের জ্যোতির্বিদ শিরোনামের চিত্রটির সাথে একত্রে যুক্ত (সিরিজ) বলে ধারণা করা হয়। এই চিত্র দুটিকে ১৬৬৮-৬৯ সালে তাদের অঙ্কনকালীন সময়ে ইউরোপে ভূগোলবিদদের বৈজ্ঞানিক অনুসন্ধানভিত্তিক অভিক্ষিপ্তাবস্থা গড়ে ওঠা ক্রমবর্ধমান প্রভাবের প্রতিনিধিত্বকারী বলে মনে করা হয়।   ক্ষেত্র   ভূগোলের দু'টি প্রধান শাখা রয়েছে, যেগুলো আরো কতগুলো উপশাখায় বিভক্ত:  প্রাকৃতিক ভূগোল: যার মধ্যে রয়েছে - geomorphology, hydrology, glaciology, biogeography, climatology, meteorology, pedology, oceanography, geodesy, and environmental geography.  মানবীয় ভূগোল: যার মধ্যে রয়েছে - নগর ভূগোল, সাংস্কৃতিক ভূগোল, অর্থনৈতিক ভূগোল, রাজনৈতিক ভূগোল, ঐতিহাসিক ভূগোল, বিপণন ভূগোল, স্বাস্থ্য ভূগোল, এবং সামাজিক ভূগোল.  ভূগোলবিদদের জন্য ন্যাশনাল জিওগ্রাফিক সোসাইটি পাঁচটি গুরুত্বপূর্ণ প্রতিপাদ্য বিষয় চিহ্নিত করেছে:   অবস্থান  স্থান  মানব-পরিবেশ মিথষ্ক্রিয়া  সচলতা  অঞ্চল   আরও দেখুন   ভূগোল  ভূগোলের বহি:কাঠামো  প্রাকৃতিক ভূগোল  মানবীয় ভূগোল  ভূগোলবিদদের তালিকা   তথ্যসূত্র   বিষয়শ্রেণী:ভূগোল বিষয়শ্রেণী:ভূগোলবিদ বিষয়শ্রেণী:বিজ্ঞানভিত্তিক পেশা বিষয়শ্রেণী:সমাজ বিজ্ঞানভিত্তিক পেশা বিষয়শ্রেণী:বিজ্ঞান পেশা বিষয়শ্রেণী:জ্ঞানের শাখা